Source: https://mamareti.ee/artiklidjablogi/tagged/t%C3%B6%C3%B6taus_h%C3%BCvitis
Timestamp: 2020-06-04 08:44:22+00:00
Document Index: 3360174

Matched Legal Cases: ['§ 35', '§ 37', '§ 35', '§ 37', '§ 100', '§ 37']

KUUM! Töötasu hüvitis Töötukassa poolt
Sellel nädala laguses avalikustas Töötukassa endapoolsed tingimused, mille alusel saab töötasu toetuse taotluse esitada. Lisan siia väikese kokkuvõtte infost.
1 Tööandja käive või tulu on sellel kuul, mille eest hüvitist taotletakse, langenud vähemalt 30% võrreldes eelmise aasta sama kuu käibe või tuluga;
Äriühingute puhul hinnatakse käivet. Võrdlusaluseks on käesoleva aasta ja eelmise aasta sama kuu. Näiteks, kui hüvitist taotletakse märtsikuu eest, võrreldakse 2019. aasta märtsikuud ja 2020. aasta märtsikuud. Tööandja esitab võrdluse näiteks e-Maksuameti maksukohustuslaste registri väljavõttena.
2 Tööandjal ei ole vähemalt 30% töötajatest kokkulepitud mahus tööd anda ja tööandja kohaldab töölepingu seaduse § 35 või § 37
*§ 35 - Töötasu maksmine töö mitteandmisel. Tööandja peab töövõimelisele ja töö tegemiseks valmis olevale töötajale maksma keskmist töötasu ka juhul, kui töötaja ei tee tööd seetõttu, et tööandja ei ole andnud tööd, ei ole teinud töö tegemiseks vajalikku toimingut või on muul viisil töö vastuvõtmisega viivitanud, välja arvatud juhul, kui töö andmata jätmise on põhjustanud töötaja süü./
*§ 37 - Töötasu vähendamine töö mitteandmise korral. (1) Kui tööandja ei saa ettenägematutest, temast mitteolenevatest majanduslikest asjaoludest tulenevalt anda töötajale kokkulepitud ulatuses tööd, võib ta töötasu kuni kolmeks kuuks 12-kuulise ajavahemiku jooksul vähendada mõistliku ulatuseni, kuid mitte alla Vabariigi Valitsuse kehtestatud töötasu alammäära, kui kokkulepitud töötasu maksmine oleks tööandjale ebamõistlikult koormav. (2) Enne töötasu vähendamist peab tööandja pakkuma töötajale võimaluse korral teist tööd. (3) Töötajal on õigus keelduda töö tegemisest võrdeliselt töötasu vähendamisega. (4) Enne töötasu vähendamist informeerib tööandja usaldusisikut või tema puudumisel töötajaid ning konsulteerib nendega töötajate usaldusisiku seaduses sätestatud korras, arvestades käesolevas lõikes sätestatud tähtaegu. Tööandja peab teatama töötasu vähendamisest vähemalt 14 kalendripäeva ette. Usaldusisik või töötaja peab andma oma arvamuse seitsme kalendripäeva jooksul arvates tööandja teate saamisest. (5) Töötajal on õigus tööleping üles öelda käesoleva paragrahvi lõikes 1 sätestatud põhjusel, teatades sellest viis tööpäeva ette. Töötajale makstakse töölepingu ülesütlemisel hüvitist käesoleva seaduse § 100 lõigetes 1 ja 2 sätestatud ulatuses
3 Tööandja on vähemalt 30% töötajatest vähendanud töötasu vähemalt 30% või alampalgani (töölepingu seaduse § 37 alusel)
Tööandja esitab töötukassale töötajatele esitatud teate ning põhjenduse. Vastav teade tuleks teha töötajatele, et alandada töötajate palka väh. 30% tööandjast mitteolenevatest tingimutest, et rakenduks Töötukassa nõue.
Hüvitise suurus on 70% töötaja keskmisest kalendrikuu töötasust. Hüvitise maksimumsuurus on 1000 eurot. Tööandja peab lisaks maksma töötajale töötasu vähemalt 150 eurot (keskmine ühe kalendripäeva töötasu või palk leitakse viimasele kolmele töötamise kuule eelnenud üheksal töötamise kuul makstud tasude summa jagamisel arvuga 270. Kui töötajale on makstud palka lühemal perioodil kui 12 kuud, võetakse aluseks tegelikult makstud tasud, mis jagatakse töötatud kuude arvu ja 30 korrutisega.)
Töötajal on õigus hüvitist saada kuni kahe kuu eest kolmekuulise perioodi jooksul. (Tööandjal on võimalik valida, milliste kuude eest vahemikus märts kuni mai hüvitist taotleda.)
Töötukassa tasub hüvitiselt ja tööandja töötasult sotsiaalmaksu, töötuskindlustusmakse ja kohustusliku kogumispensioni makse ning tulumaksu. Töötukassa ei arvesta hüvitiselt maksuvaba tulu.
1 hüvitise avalduse esitab töötukassale tööandja, kuid hüvitis makstakse otse töötajatele( avaldus esitada pärast töötasu töötajatele väljamaksmist üldjuhul viie kalendripäeva jooksul.);
2 hüvitist makstakse perioodi märts-mai 2020 eest, tööandja saab töötajale hüvitist taotleda kahe kuu eest;
3 tööandja esitab töötukassale iga kalendrikuu kohta eraldi avalduse pärast seda, kui on töötasu töötajatele välja maksnud;
4 kui tööandja lõpetab töösuhte töötajaga koondamise tõttu samal kalendrikuul, mille eest töötasu hüvitist taotletakse või sellele järgneval kuul, peab ta hüvitise töötukassale tagasi maksma.
Tööandja peab avalduses märkima:
1) töötaja, kellele ei olnud kokkulepitud ulatuses tööd anda või kelle töötasu on vähendatud, isikukoodi ning pangakonto numbri;
4) kinnituse käesoleva paragrahvi lõikes 6 nimetatud osaluse väljamaksmise kohta (sinna siis ilmselt maksekorraldused maksete teostamisest).
Väga põhjaliku selgitustöö taotluse tingimuste osas on lisatud Töötukassa poolt siia.